钦定古今图书集成/明伦汇编/闺媛典/第032卷 > 留恭妻徐氏
## 钦定古今图书集成/明伦汇编/闺媛典/第032卷 > 留恭妻徐氏

按《闽书》：留恭妻徐氏，忠宣妇也。为女时，端简有仪，归
留氏，奉忠宣无违礼。邵阳之贬，徐服劳中馈，供子妇
职，忠宣忘谴焉。好观经史，见子勤励则悦。故子元刚
亦登甲科，而笃于孝。

===邓九娘===按《泸溪县志》：“邓九娘，璩之女孙也。许字未婚，以处女
守节，撤其环瑱，至老不嫁，以养父母。好善乐施舍，创
上林、杨源、广仁、载兴、白塔等寺，咸范其祖父母及父
母像于寺龛，俾得世祀，以永孝思。并施寺田数千亩
于各寺，以为烝尝资。时皆称其孝，各寺俱为立碑记
之。”